מוזיאון האבולוציה האנושית

מוזיאון האבולוציה האנושית (בספרדית: Museo de la Evolución Humana), המוכר גם בראשי התיבות MEH, ממוקם בעיר בורגוס שבספרד, ותוכנן בידי האדריכל חואן נבארו בלדווג (Juan Navarro Baldeweg). בשטח שעליו הוקם המוזיאון שכן בעבר, במשך מאות שנים, מנזר סן פבלו דה בורגוס, מנזר של מסדר הדומיניקנים, אשר אינו קיים עוד. זהו חלק מרשת המוזיאונים האזוריים של קסטיליה ולאון. המויזאון נפתח ב־13 ביולי 2010 ועד ל־8 ביולי 2011 ביקרו במוזיאון כ־279,000 מבקרים,[1] והוא הפך למוזיאון המבוקר ביותר בקסטיליה ולאון, ואף התקרב לדירוג עשרת המוזיאונים המבוקרים ביותר בספרד. המוזיאון נכלל בשנת 2015 במסגרת הרחבת ההכרזה של אונסק״ו על אתרי אטאפורקה (Archaeological site of Atapuerca) כאתר מורשת עולמית, אשר כללה גם מוסדות מחקר והנגשה לציבור הקשורים לאתרים. מטרה הפרויקט הוקם במטרה לשמר, לתעד ולהציג לציבור את הממצאים הארכאולוגיים מאתרי החפירה ברכס אטאפורקה, והוא משמש מסגרת ייחוס בין־לאומית לחקר האבולוציה האנושית בהיבטיה האקולוגיים, הביולוגיים והתרבותיים, לאורך רצף כרונולוגי. אדריכלות המבנה גדול ומלבני ומרבית חזיתותיו מחופות זכוכית. בחזיתות המזרחית והמערבית שולבה קונסטרוקציית מתכת בגוון אדמדם, שהפכה לאחד מסמליו של המוזיאון ושל מתחם האבולוציה האנושית, שבו הוא מהווה מרכיב מרכזי. הכניסה למוזיאון ממוקמת במפלס מוגבה ונעשית באמצעות רמפה המובילה מאזור הולכי רגל רחב הכולל גינות ועצים ומאפשר גישה ישירה לגדת נהר ארלנסון Arlanzón (river). השימוש הנרחב בזכוכית מאפשר חדירת אור טבעי, יוצר תחושת מרחב ותורם להפחתת צריכת האנרגיה. המוזיאון מצויד במערך הקרנות ומסכים אינטראקטיביים מתקדמים. אגפי המוזיאון קומה מינוס 1- של המוזיאון, נמצא החלל המרכזי המציג את הממצאים הארכאולוגיים והפלאואנתרופולוגיים מאתרי הרי אטאפורקה. בחלל מוצגת רפרודוקציה תלת־ממדית של אתר סימה דה לוס הואסוס (Sima de los Huesos ,“בור העצמות”, אתר פרהיסטורי בהרי אטאפורקה שבספרד, שבו התגלו שרידים רבים של בני אדם קדומים), לצד תצוגות העוסקות במין האדם הקדום: הומו אנטססור. ממצאים בולטים המוצגים הם גולגולות ושברי גולגולת, וכן פריטים כגון “אקסקליבר” (Excalibur הוא כלי אבן שסותת משני צדדיו כך שנוצרה לו צורה חדה, והוא נמצא באתר בהרי האטאפורקה). קומה 0 (קרקע) מוקדשת לתורת האבולוציה של צ׳ארלס דרווין ולהיסטוריה של האבולוציה האנושית. בקומה זו מוצגות עשר דמויות משוחזרות ברמת דיוק גבוהה של אבות האדם, שנוצרו בידי הפסלת הצרפתייה אליזבת דיינס (Élisabeth Daynès). עוד מוצגת בקומה זו רפרודוקציה של ירכתי הספינה אה"מ ביגל, שבה ערך דרווין את מסעו סביב העולם במשך כמעט חמש שנים, ובמהלכו ביקר בין היתר באיי הגלאפגוס. בנוסף מוצגות תכונות ייחודיות של האדם, ובהן המוח. קומה 1 מציגה, מנקודת מבט תפקודית, מדוע בני האדם דומים כל כך לציידים־לקטים מלפני כ־9,000 שנה, ובו בזמן שונים מהם. הגישה לקומה זו מתבצעת באמצעות רמפות נעות. בקומה זו נסקרים אבני דרך מרכזיות בהתפתחות התרבות האנושית. קומה 2 מציגה שחזור של שלוש הסביבות המרכזיות בהתפתחות האדם: יערות, סוואנה וטונדרה־ערבה מתקופת עידן הקרח האחרון. המוזיאון מציג לצד התצוגות הקבועות גם תערוכות זמניות בנושאים מגוונים, ובהן תערוכות צילום ותיעוד חברתי. בין התערוכות שהוצגו נמנית „East Congo”, שעסקה במצב ההומניטרי במזרח הרפובליקה הדמוקרטית של קונגו. תמונות מתוך המוזיאון קישורים חיצוניים אתר האינטרנט הרשמי של מוזיאון האבולוציה האנושית מוזיאון האבולוציה האנושית, ברשת החברתית פייסבוק מוזיאון האבולוציה האנושית, ברשת החברתית X (טוויטר) מוזיאון האבולוציה האנושית, ברשת החברתית אינסטגרם מוזיאון האבולוציה האנושית, ברשת החברתית טיקטוק מוזיאון האבולוציה האנושית, סרטונים בערוץ היוטיוב מוזיאון האבולוציה האנושית, באתר פינטרסט אפליקציית מוזיאון האבולוציה האנושית ב־Google Play הערות שוליים